הטלסקופיים החדשים של ניו הולנד | אגריניוז
Home מעמיסים מעמיסים טלסקופיים הטלסקופיים החדשים של ניו הולנד
פורסם ב: ינואר 08, 2018 In: מעמיסים טלסקופיים, עמוד הבית
ניו הולנד LM7.42 Elite
ניו הולנד החלה בשיווק סדרת המעמיסים החדשה LM; למרות השם הוותיק מדובר בסדרה שעברה טיפול שורש מכל היבט, מבטיחה ביצועים ותפוקה גבוהה יותר, ירידה בעלויות השוטפות ועמידה בתקני Tier 4B, כך שבניו הולנד לא מהססים לכנותה כ'חדשה'.
עיקר החדשות הן במנועי FPT (פיאט תעשייתי) החדשים, העומדים בתקני Tier 4B והמציעים הספק גבוה יותר ביחס למנועי המעמיסים מהדור היוצא, יחד עם צריכת דלק נמוכה יותר ופחות פליטת מזהמים. עוד מודגשת הוורסטיליות הגבוהה יותר של הדגמים החדשים, היצע התוספות הגדול יותר וכפועל יוצר: יכולת טובה מתמיד להתאים ללקוח את הכלי הספציפי העונה לדרישותיו. בניו הולנד מדגישים עוד כי השיפור המקיף אותו עברו המעמיסים הטלסקופיים ה'חקלאיים' שלה – בעיקר תוספת ההספק – נועדות להתאים את סוג הכלים הזה לדרישות הגוברות ותובעניות יותר בתחום, בעיקר בשל הגידול המתמיד בהיקפי עבודות קבלני חציר וקש, רפתות ודירים גדולים, מרכזי מזון וחקלאים פרטיים הפועלים בהיקפים גדולים.
סדרת המעמיסים הטלסקופיים LM מציעה גובה הרמה מרבי של 5.8-9.1 מטרים, תלוי בגרסה. סדרה זו כוללת 7 גרסאות – כולן, כאמור, חזקות מעד כה:
ניו הולנד LM5.25: גובה הרמה מרבי: 5.78 מ'. משקל הרמה מרבי: 2,500 ק"ג. מנוע: FPT 4-צילינדרי, 3.3 ליטר, 74.3 כ"ס. משקל עצמי: 4,800 ק"ג
ניו הולנד LM6.28: גובה הרמה מרבי: 6.35 מ'. משקל הרמה מרבי: 2,800 ק"ג. מנוע: FPT 4-צילינדרי, 3.8 ליטר, 101 כ"ס. משקל עצמי: 6,100 ק"ג
ניו הולנד LM6.32: גובה הרמה מרבי: 6.1 מ'. משקל הרמה מרבי: 3,200 ק"ג. מנוע: FPT 4-צילינדרי, 4.5 ליטר, 133 כ"ס (היה 121 כ"ס עד כה). משקל עצמי: 7,935 ק"ג
ניו הולנד LM6.35 Elite: גובה הרמה מרבי: 6.1 מ'. משקל הרמה מרבי: 3,500 ק"ג. מנוע: FPT 4-צילינדרי, 4.5 ליטר, 146 כ"ס (היה 143 כ"ס עד כה). משקל עצמי: 7,935 ק"ג
ניו הולנד LM7.35: גובה הרמה מרבי: 7.0 מ'. משקל הרמה מרבי: 3,500 ק"ג. מנוע: FPT 4-צילינדרי, 4.5 ליטר, 133 כ"ס (היה 121 כ"ס עד כה). משקל עצמי: 8,000 ק"ג
ניו הולנד LM7.42 Elite: גובה הרמה מרבי: 7.0 מ'. משקל הרמה מרבי: 4,200 ק"ג. מנוע: FPT 4-צילינדרי, 4.5 ליטר, 146 כ"ס (היה 143 כ"ס עד כה). משקל עצמי: 8,000 ק"ג
ניו הולנד LM9.35: גובה הרמה מרבי: 9.1 מ'. משקל הרמה מרבי: 3,500 ק"ג. מנוע: FPT 4-צילינדרי, 4.5 ליטר, 133 כ"ס (היה 121 כ"ס עד כה). משקל עצמי: 8,580 ק"ג
עוד שופרו בכל המעמיסים הטלסקופיים החדשים של ניו הולנד מערכות העברת הכוח אל הגלגלים, בכלל זה מנגנוני מניעת החלקה, נעילות דיפרנציאלים (אופציה) ומגוון סוגי צמיגים לבחירה, תוך הבטחה למזעור החלקות הגלגלים ויעילות גבוהה יותר בדחיפת חומר. כפועל יוצא מובטחת תפוקה גבוהה יותר בעבודה ביחס לשעת עבודה וליטר דלק. תיבות ההילוכים חדשות אף הן, והן שופרו ביחסי ההעברה שלהן במטרה להציע התאמה טובה יותר להספקי המנוע הגבוהים יותר, ולאפשר ניצול יעיל יותר של הכוח, במטרה גם כאן להגביר את התפוקה ולמזער את צריכת הדלק.
יבואנית ניו הולנד לארץ – חברת פלדמן בע"מ מחיפה – מוסרת כי בשל ביקוש נמוך אצלנו לסוג ציוד חקלאי כזה, יגיעו המעמיסים הטלסקופיים החדשים לארץ על פי הזמנה בלבד.
Tags: מעמיס טלסקופימעמיס טלסקופי ניו הולנדמעמיס לרפתותניו הולנדניו הולנד סדרה LMפלדמן בע"משופל לרפתות
ה'סלף' הגדול של Kuhn
מחרשות Heavy Duty מקברנלנד